open-index/open-wikipedia-markdown huggingface dataset:
பன்னாட்டுத் துடுப்பாட்ட அவையின் மேற்றட்டு நடுவர் குழு

**பன்னாட்டுத் துடுப்பாட்ட அவையின் மேற்தட்டு நடுவர் குழு** என்பது பன்னாட்டுத் துடுப்பாட்ட அவையினால் தேர்வுப் போட்டிகள் மற்றும் ஒருநாள் பன்னாட்டுத் துடுப்பாட்டப் போட்டிகளில் கடமையாற்றுவதற்காக நியமிக்கப் பட்டுள்ள நடுவர் குழு ஆகும்.
## தற்போதைய உறுப்பினர்கள்
31 சனவரி 2021 முதல் துடுப்பாட்ட அவையின் சிறப்பு நடுவர் குழு:

## முன்னாள் உறுப்பினர்கள்
செப்டம்பர் 23, 2010 இல் பன்னாட்டுத் துடுப்பாட்ட அவையின் மேற்தட்டு நடுவர் குழு பின்வரும் அங்கத்தவர்களைக் கொண்டிருந்தது:

## சாதனைகள்
### தேர்வு போட்டிகள்
அதிக தேர்வு போட்டிகளில் நடுவராக செயல்பட்டவர்கள்:

### ஒருநாள் போட்டிகள்
அதிக ஒருநாள் போட்டிகளில் நடுவராக செயல்பட்டவர்கள்:

### இ20ப போட்டிகள்
அதிக இ20ப போட்டிகளில் நடுவராக செயல்பட்டவர்கள்:

பகுப்பு:துடுப்பாட்ட நடுவர்கள்
கெப்லர்-10பி

**கெப்லர்-10பி** (*Kepler-10b*) என்பது நாசாவின் கெப்லர் விண்வெளித் திட்டம் கண்டுபிடித்த பல புறக்கோள்களில் ஒன்றாகும். 2011 சனவரியில் இதுவே இதுவரை கண்டுபிடிக்கப்பட்டவைகளுள் மிகவும் சிறியதாகும். கெப்லர் திட்டம் கண்டுபிடித்த புறக்கோள்களில் இதுவே பாறைகளைக் கொண்டதும் ஆகும். 2009 மே முதல் 2010 சனவரி வரை சேகரிக்கப்பட்ட தகவல்களில் இருந்து இந்த புறக்கோள் பற்றி அறியப்பட்டுள்ளது. கெப்லர்-10பி புவியை விட 1.4 மடங்கு பெரியதாகும். புதன் கோளில் இருந்து சூரியனுகுள்ள தூரத்தை விட 20 மடங்கு குறைவான தூரத்தில் தனது சூரியனை இது ஒரு நாளுக்கும் குறைவான நேரத்தில் சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1600 கெல்வின் ஆகும்.

## முக்கியத்துவம்
thumb|left|200px|Artist concept of Kepler 10b.
கெப்லர்-10பி புறக்கோள் கண்டுபிடிக்கப்பட்டமை வேறு பல பாறைப் புறக்கோள்களைத் தேடும் முயற்சிக்கும், புவியை ஒத்த புறக்கோள்களைத் தேடும் முயற்சிக்கும் வழிவகுத்துள்ளதாக இதன் கண்டுபிடிப்பாளர்கள் தெரிவித்துள்ளனர்.

## இவற்றையும் பார்க்கவும்
* கெப்லர் விண்வெளித் திட்டம்

## மேற்கோள்கள்

## வெளி இணைப்புகள்

* YouTube: Narrated Animation on Kepler-10b
* Kepler Discoveries: Kepler-10b 

பகுப்பு:கெப்லர் விண்கலம் கண்டுபிடித்த புறக்கோள்கள்
ராகுல சாங்கிருத்யாயன்

**இராகுல் சாங்கிருத்தியாயன்** (ஏப்ரல் 9, 1893 - ஏப்ரல் 14, 1963) (தேவநாகரி: महापंडित राहुल सांकृत्यायन) இந்தி பயண இலக்கியத்தின் தந்தை என அறியப்படுபவர்; தன் வாழ்நாளில் 45 வருட காலத்தை உள்நாட்டு மற்றும் வெளிநாட்டுப் பயணத்தில் செலவழித்தவர்; பன்மொழிப்புலவர்; பல்துறை வித்தகர்; புத்தத் துறவியாகி பின்னர் மார்க்சியவாதியானவர். அதுமட்டுமன்றி ஆங்கிலேயர் ஆட்சிக்கெதிரான கருத்துகளை எழுதியதற்காக மூன்றாண்டு கால சிறைவாசம் அனுபவித்தவர்.

## பிறப்பும் இளமைப்பருவமும்
இராகுல்ஜி 1893 ஆம் ஆண்டு கிழக்கு உத்திரப் பிரதேசத்தில் ஆஜம்கட் மாவட்டம் ,  பண்டகா என்ற கிராமத்தில்  கட்டுக்கோப்பான ஒரு பிராமணக் குடும்பத்தில் முதல் குழந்தையாகப் பிறந்தார். பெற்றோர் இவருக்கு இட்ட பெயர் கேதார்நாத் என்பதாகும். இவரின் இளம் வயதிலேயே இவரின் பெற்றோர்கள் இறந்து விட இவர் தனது பாட்டியால் வளர்க்கப்பட்டார். 1897 ஆம் ஆண்டுப் பஞ்சம் பற்றி இவர் எழுதியதே இவரின் ஆரம்பகால வாழ்க்கை நினைவாகும்.

இராகுல்ஜி ஆரம்பப்பள்ளி வரை படித்தார். ஆனால் தன் வாழ்வில் பல்வேறு மொழிகளையும் தாமாகவே கற்று பன்மொழிப் புலவராய் விளங்கினார். இவர் அறிந்த மொழிகளில் தமிழும் ஒன்று, இந்தியோடு, பாலி, சமஸ்கிருதம், அரபி, உருது, பாரசீகம், கன்னடம் போன்ற இந்தியாவில் பேசப்படும் மொழிகளும், சிங்களம், ப்ரெஞ்சு, ரசிய மொழி ஆகிய பிற நாட்டு மொழிகளும் கற்றவராகத் திகழ்ந்தார். அத்தோடு புகைப்படக்கலையையும் படித்திருந்தார்.

## பயணம்
இவர் இந்தியாவின் பல்வேறு பகுதிகளுக்குச் சென்றதோடு மட்டுமன்றி நேபாளம், திபெத், இலங்கை, ஈரான், சீனம், முன்னாள் சோவியத் உள்ளிட்ட உலக நாடுகளுக்கும் சென்றிருக்கிறார். திபெத்திற்கு இவர் புத்த துறவியாகச் சென்று அங்கிருந்து பல மதிப்புள்ள புத்தகங்களையும் ஓவியங்களையும் இந்தியாவிற்குக் கொணர்ந்தார். இவை முன்னர் இந்தியாவின் நாளந்தா நூலகத்தில் இருந்தவை ஆகும். ஆகவே ராகுலைப் பெருமைப்படுத்தும் வகையில் பாட்னா அருங்காட்சியகம் இப்பொருட்களைச் சிறப்புப் பிரிவொன்றில் காட்சிப்படுத்தி உள்ளது

## புத்தகங்கள்
இருபது வயதில் எழுத ஆரம்பித்த இராகுல்ஜி பல்வேறு துறைகளில்  146 புத்தகங்கள் எழுதியிருக்கிறார். இவர் எழுதிய நூல்களில் அனைவரும் அறிந்தது வால்கா முதல் கங்கை வரை வரலாற்றுப் புனைவு நூலாகும். கி.மு. ஆறாயிரத்தில் துவங்கும் இந்நூல் கி.பி. 1942இல் முடிகிறது. இந்நூல் gana முத்தையா என்பவரால் தமிழில் மொழிபெயர்க்கப்பட்டு உள்ளது. தெலுங்கு மற்றும் மலையாள மொழிபெயர்ப்புகளும் அம்மொழிகளில் புகழ்பெற்றுத் திகழ்கின்றன.அவற்றுள் சில 
* பொதுவுடமைதான் என்ன?
* வால்காவிலிருந்து கங்கை வரை
* சிந்து முதல் கங்கை வரை

## விருதுகள்
1958 ஆம் ஆண்டில் இலக்கியத்திற்காக வழங்கப்படும் மிக உயரிய விருதான சாகித்திய அகாதெமி விருது மத்திய ஆசியாவின் இதிகாசம் எனும் இவரது புத்தகத்திற்கு வழங்கப்பட்டது. 1963 ஆம் ஆண்டு இவருக்கு பத்மபூஷன் விருது வழங்கப்பட்டது.

## பேராசிரியர்
இராகுல்ஜி முறைப்படிக் கல்லாதவரெனினும் அவரது நுண்மாண் நுழைபுலத்தைக் கருதி சோவியத் யூனியனின் லெனின்கிராட் பல்கலைக்கழகம் இவரை இந்திய த்ததுவவியல் பேராசிரியராய் நியமித்தது.

## இராகுல்ஜி பெயரால் வழங்கப்படும் விருதுகள்

## மேற்கோள்கள்

பகுப்பு:இந்தி எழுத்தாளர்கள்
பகுப்பு:1893 பிறப்புகள்
பகுப்பு:1963 இறப்புகள்
பகுப்பு:இந்திய எழுத்தாளர்கள்
பகுப்பு:இந்திய இந்தியவியலாளர்கள்
பகுப்பு:சாகித்திய அகாதமி விருது பெற்றோர்
பகுப்பு:பத்ம பூசண் விருது பெற்றவர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:ஆசம்கர் மாவட்ட நபர்கள்
லெப்டின்

**லெப்டின்** *(leptin)* என்பது கொழுப்புத் திசுவால் சுரக்கப்பட்டுப் பசியைக் கட்டுப்படுத்தும் ஒரு முக்கிய இயக்குநீர் ஆகும்.

லெப்டின் எனும் சொல் லெப்டோஸ் எனும் கிரேக்கச் சொல்லின் அடிமுதலாய்ப் பிறந்தது. லெப்டோஸ் என்பதற்கு 'ஒல்லியான' என்று பொருள்.லெப்டின் 16,000 டால்டன் எடையுள்ள ஒரு புரத இயக்குநீர் ஆகும். உணவு நாட்டம், வளர்சிதைமாற்றம் ஆகியவற்றைக் கட்டுப்படுத்துவதில் இது முக்கியப் பங்கு வகிக்கிறது. இது கொழுப்புத்திசுவால் சுரக்கப்படுகிறது. இந்த இயக்குநீருக்கான மரபணு மனிதர்களில் ஏழாவது நிறப்புரியிலும் எலிகளில் ஆறாவது நிறப்புரியிலும் அமைந்துள்ளது.

## கண்டறிதல்
ஜாக்சன் ஆய்வகத்தில் 1950ஆம் ஆண்டு திடீர் மாற்றமுற்ற மிக அதிகப்பசி கொண்ட குண்டு எலி ஒன்றை ஆராய்ந்தனர். அப்போது அந்த எலியின் ob/ob எனும் ஜீன் திடீர்மாற்றம் அடைந்திருந்ததை கொண்டிருந்தனர். எனவே இந்த ஜீன் பசியைக் கட்டுப்படுத்துகிறது என்பதை உய்த்துணர்ந்தனர். மேலும் அந்த குண்டு எலிக்கு ஊசி மூலம் லெப்டினைக் கொடுக்க அந்த எலி தனது இயல்பு எடைக்குத் திரும்பியதையும் கண்டுற்றனர்.
1994 ஆம் ஆண்டு ராக்ஃபெல்லர் பல்கலைக்கழகத்தைச் சேர்ந்த ஜெஃப்ரீ எம். ஃபிரட்மேனும் சக ஆய்வாளர்களும் லெப்டினின் புரதக் கட்டமைப்பபைக் கண்டறிந்தனர்.
## உடலுள் உற்பத்தி
மனித லெப்டின் 167 அமினோ அமிலங்களை உடையது. இது முதன்மையாக வெள்ளைக் கொழுப்புத்திசுவில் இருந்து சுரக்கப்படுகிறது. குருதி ஓட்டத்தில் உள்ள லெப்டினின் அளவு உடலில் உள்ள வெள்ளைக் கொழுப்புத் திசுவின் அளவுடன் நேர்த்தகவில் அமைகிறது.

வெள்ளைக் கொழுப்புத்திசு மட்டுமன்றி பழுப்புக் கொழுப்புத் திசு, அண்டகங்கள், எலும்பு மஜ்ஜை, பிட்யூட்டரி, கல்லீரல் மற்றும் இரைப்பையின் முதன்மைச் சுரப்பிகளால் கூடச் சுரக்கப்படுகிறது.

## மேற்கோள்கள்

பகுப்பு:இயக்குநீர்
பகுப்பு:புரதங்கள்
இலைசோசோம்

விலங்கு உயிரணுக்களின் நுண்ணுறுப்புகளுள் ஒன்றான ** தன்னழிவுப் பை / இலைசோசோம்**கள் (lysosome)கழிவுப் பொருட்ளையும் தீங்கு விளைவிக்கும் நோய்க்கிருமிகளையும் செரிக்கும் இன்றியமையாத வேலையைச் செய்கின்றன. தாவரங்களிலும் பூஞ்சைகளிலும் இலைசோசோம்கள் இல்லை. இப்பணியை வெற்றிடப்பைகள் செய்கின்றன. இலைசோசோம் ஒரே ஒரு உறை மட்டுமே உடையது. இவ்வுறைக்குள் பல வலிமையான நொதிகள் காணப்படும். இவை இந்த உறையை விட்டு வெளியே கசியுமாயின் அது செல்லையே அழித்து விடும். ஆகவே பாக்டீரியா போன்ற நோய்க்கிருமிகள் செல்லினுள் விழுங்கப்படும் போது தின்குழியங்கள் எனப்படும் அமைப்பினுள் அவை இருக்கும். அந்த தின்குழியங்களுடன் இலைசோசோம் சென்று இணைந்து இவ்விரண்டின் உறைகளும் இணையும். லைசோசோமில் உள்ள நொதிகள் நோய்க்கிருமியைச் செரிக்கும்.

லைசோசோமினுள் pH 4.5 ஆகும். குழியவுரு pH 7 ஆக இருக்கும். இந்த அமிலத்தன்மை செரிமானத்திற்கு உதவுகிறது.

## நொதிகள்
கொழுப்பைச் செரிக்கும் லைபேசு (lipase)

காபோவைதரேட்டை (carbohydrate) செரிக்கும் நொதிகள்

புரதத்தைச் செரிக்கும் புரோட்டியேசு (protease)

உட்கரு அமிலங்களைச் செரிக்கும் நூக்ளியேசு (nuclease)

லைசோசைம் (lysozyme)

## மேற்கோள்கள்

பகுப்பு:நோய் எதிர்ப்பு முறைமைகள்
லைசோசைம்

**லைசோசைம்** (lysozyme) பாக்டீரிய செல் சுவரை உடைக்கக் கூடிய ஒரு நொதியாகும். இது மியூரமிடேஸ் அல்லது என்-அசிட்டைல் மியூரமைட் கிளைக்கன் ஹைட்ரலேஸ் என்றும் அழைக்கப்படுகிறது. இதன் நொதி வகைப்பாட்டு எண் : (EC 3.2.1.17 )

லைசோசைம் கண்ணீர், மனித எச்சில், தாய்ப்பால், கோழை ஆகியவற்றில் அதிகமாகக் காணப்படுகிறது. மேலும் நீயூட்ரோஃபில்களின் சைட்டோப்பிளாசக் குருணைகளிலும் இது உள்ளது. முட்டை வெள்ளைக்கருவில் பெருமளவில் லைசோசைம் உள்ளது.

மனிதனில் லைசோசைம் lyz ஜீன் மூலம் உற்பத்தி செய்யப்படுகிறது.

## செயல்கள்
இந்த நொதி கிராம் சாயமேற்கும் பாக்டீரியங்களின் செல்சுவரில் காணப்படும் புரதச்சர்க்கரைகளை உடைக்கின்றது. இப்புரதச்சர்க்கரையில் காணப்படும் N-அசிட்டைல் மியூராமிக் அமிலத்தை N-அசிட்டைல் குளுக்கோசமைன் உடன் பிணைத்திருக்கும் கிளைக்கோசைடிக் பிணைப்பை நீராற் பகுப்பதன் மூலம் இந்த உடைப்பை இவை செய்கின்றன.

லைசோசைம் நமது உடலின் பிறவி நோய்எதிர்ப்புத் திறனில் ஒரு பகுதியாகும். பிறந்த குழந்தையில் காணப்படும் நுரையீரல் - காற்றுக்குழாய் வளர்ச்சிப் பிறழ்வு நோயில் லைசோசைம் அளவு குறைவாக உள்ளது அறியப்பட்டுள்ளது. தாய்ப்பால் நோய்க்கிருமிகள் அற்றது. எனினும் அதில் நோய்க்கிருமிகளை அழிக்கும் லைசோசைம் அடங்கி உள்ளது. தாய்ப்பால் தரப்படாத குழந்தைகளில் புட்டிப்பால் கொடுக்கப்படுவதால் பல நோய்க்கிருமிகள் தொற்றிக் கொள்ளும் வாய்ப்பு மிக அதிகம்.

## வரலாறு
கோழி முட்டை வெள்ளைக்கருவின் நோய்க்கிருமி எதிர்ப்புத்திறன் 1909 ஆம் ஆண்டு கண்டறியப்பட்டது. 1922 ஆம் ஆண்டு அலெக்சாண்டர் ஃபிளம்மிங் தான் லைசோசைம் எனும் பதத்தை உருவாக்கினார்.

பகுப்பு:நோய் எதிர்ப்பு முறைமைகள்
பாயசம்

**பாயசம்** (பேச்சு வழக்கு: *பாயாசம்*) என்பது விருந்துகளிலும் திருநாள்களிலும் பரிமாறும் இனிப்பு உணவு ஆகும். தமிழர் விருந்துகளில் பால் பாயசம் முக்கிய உணவாகும். இதில் பால் பாயசம், பருப்புப் பாயசம், அவல் பாயசம் எனப் பல வகைகள் உண்டு. பால் பாயசத்தைப் பால், சவ்வரிசி, சேமியா முதலியவற்றைக் கொண்டு செய்கிறார்கள். பொதுவாக இதனுடன் உளுந்து வடையையோ பொடித்த அப்பளத்தையோ சேர்த்து உண்பார்கள். விருந்துகளில் நிறைப்புணவாகப் (Dessert) பரிமாறுவதற்கும், இலகுவில் செரிமானமடையும் உணவாக அளிப்பதற்கும், மென்றுவிழுங்குவதில் சிரமமுள்ளவர்களுக்கும் உணவாக பாயசம் பயன்படுகிறது. 
## சான்றுகள்

பகுப்பு:தமிழர் உணவுகள்
பகுப்பு:இனிப்புகள்
பகுப்பு:பீகாரி உணவுகள்
பகுப்பு:கேரள சமையல்
பகுப்பு:வட இந்திய உணவு வகைகள்
பகுப்பு:இலங்கை உணவுகள்
உலகின் அதிகமான அதியுயர் கட்டடங்கள் உள்ள நகரங்கள்

**உலகின் அதிகமான அதியுயர் கட்டடங்கள் உள்ள நகரங்கள்** (world's cities with the most completed high-rise buildings) என்பதாவது  உலகில் அதிகமான அதியுயர் கட்டடங்களை கொண்ட நகரங்களை, அவற்றின் எண்ணிக்கை அடிப்படையில் நகரங்கள் வாரியாக கணக்கிடல் ஆகும். 

இவ்வாறான கணக்கிடலின் படி உலகிலேயே அதிகமான அதியுயர் கட்டடங்களைக் கொண்ட நகரம் ஹொங்கொங் எனப்படுகின்றது.  ஹொங்கொங்கில் 2010 டிசம்பர் மாதக் கணக்கெடுப்பின் படி 7,684 அதியுயர் கட்டடங்கள் உள்ளன. அதற்கு அடுத்த நிலையில் அதிகமான அதியுயர் நகரங்களைக் கொண்ட நகரம் நியூ யோர்க் ஆகும். நியூ யோர்க் நகரின் அதியுயர் கட்டடங்களின் எண்ணிக்கை 5,901 ஆகும்.  

அதன் அடிப்படையில் உலகின் அதிகமான அதியுயர் கட்டடங்களை கொண்ட 25 நகரங்கள்.

## நகரங்கள் வாரியாக பட்டியல்
[thumb|right|350px|[நியூ யோர்க்|நியூ யோர்க் நகரில் அதியுயர் கட்டங்களின் காட்சி]]

[thumb|right|350px|[டோக்யோ|டோக்யோ நகரின் அதியுயர் கட்டங்களின் காட்சி]]
{| cellpadding="0" cellspacing="0"
|- valign="top"
|

## மேற்கோள்கள்
   

## வெளியிணைப்புகள்
* Cities with most skyscrapers in the world 
* Cities With Most Skyscrapers
* Top 18 Skylines in the World

பகுப்பு:வானளாவிகள்
பகுப்பு:ஹொங்கொங்கின் கட்டடங்கள்
பகுப்பு:ஹொங்கொங் சிறப்புகள்
ஸ்டீவ் டேவிஸ்

**ஸ்டீபன் ஜேம்ஸ் டேவிஸ்** (Stephen James Davis, பிறப்பு:9 ஏப்ரல் 1952), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2008 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.

## மேற்கோள்கள்


பகுப்பு:ஆத்திரேலியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1952 பிறப்புகள்
குவாறிக் குடா பூங்கா

**குவாறி குடா பூங்கா** (Quarry Bay Park) ஒரு சிறிய பூங்காவாகும். இது ஹொங்கொங்கில், ஹொங்கொங் தீவின், கிழக்கு மாவட்டத்தில் குவாறி குடா எனும் நகரில் அமைந்துள்ளது. இந்த பூங்கா குவாறி குடா நகரத்தில் வாழும் மக்களுக்கான தேகப்பயிற்சி, விளையாட்டு, முசுப்பாறல், உலாவுதல் போன்றக் காரணங்களின் தேவைக்காக ஹொங்கொங் அரசாங்கம், தமது கட்டுப்பாட்டின் கீழியங்கும் ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக பராமறிக்கப்பட்டு வருகிறது.

## திறந்துவைப்பு
இந்த குவாறிக் குடா பூங்கா 1994 யூன் 17 ஆம் திகதி திறந்து வைக்கப்பட்டது. இதன் நிலப்பரப்பளவு 9.79 ஆகும்.

## மேற்கோள்கள்
 

## வெளியிணைப்புகள்
*  குவாறிக்குடா பூங்கா
*  Quarry Bay Park
*  Basketball Quarry Bay Park

பகுப்பு:ஹொங்கொங் பூங்காக்கள்
பகுப்பு:ஓய்வாற்றல் மற்றும் பண்பாட்டுப் பணிகள் திணைக்களம்
பாடிகார்ட் நடவடிக்கை

**பாடிகார்ட் நடவடிக்கை** (*Operation Bodyguard*) என்பது இரண்டாம் உலகப் போரின் மேற்குப் போர்முனையில் நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்புக்கு நேச நாட்டு உத்தியாளர்கள் வகுத்த மேல்நிலை உத்தியின் பகுதி. படையெடுப்பு நிகழப்போகும் இடம் குறித்து ஜெர்மானியர்களை ஏமாற்ற மேற்கொள்ளப்பட்ட முயற்சிகளுக்கு பாடிகார்ட் நடவடிக்கை என்று குறிப்பெயரிடப்பட்டிருந்தது. 

இரண்டாம் உலகப் போர் தொடங்கி நான்கு ஆண்டுகளுக்குப் பின்னர் ஜெர்மனியை வீழ்த்த மேற்கு ஐரோப்பா மீது கடல்வழியாகப் படையெடுக்க வேண்டுமென்று நேச நாட்டுத் தலைவர்கள் முடிவு செய்தனர். மேற்கில் ஒரு படையெடுப்பு நிகழும் என்பதை ஜெர்மானிய உத்தியாளர்களும் உணர்ந்திருந்தனர். இந்த படையெடுப்பு எப்போது எங்கு நிகழும் என்பதை ஜெர்மானியர்கள் ஊகிக்க முடியாமல் அவர்களைத் திசைதிருப்ப நேச நாட்டு உத்தியாளர்கள் முயற்சிகளை மேற்கொண்டனர். ஆரம்பத்தில் இந்த முயற்சிக்கு ஜெயில் திட்டம் (Plan Jael) என்று குறிப்பெயரிடப்பட்டிருந்தது. (ஜெயில் விவிலியத்தின் பழைய ஏற்பாட்டில் வரும் ஒரு பாத்திரம்). பின்னர் 1943ல் நிகழ்ந்த டெஹ்ரான் மாநாட்டில் சர்ச்சில் ஸ்டாலினிடம் கூறிய பின் வரும் வார்த்தைகளை அடிப்படையாகக் கொண்டு “பாடிகார்ட்” (மெய்க்காப்பாளர்) நடவடிக்கை என்று பெயர்மாற்றம் செய்யப்பட்டது:

பாடிகார்ட் நடவடிக்கைக்கு மூன்று முக்கிய இலக்குகள் இருந்தன:
#கடல்வழிப் படையெடுப்பு பிரான்சின் பா டீ கலே பகுதியில் நிகழும் என்று ஜெர்மானியப் போர்த் தலைமையகத்தை நம்ப வைப்பது. இதன் மூலம் உண்மையில் படையெடுப்பு நிகழ்ப்போகும் நார்மாண்டிப் பகுதியிலிருந்து படைகளை ஜெர்மானியர்கள் கலே பகுதிக்கு நகர்த்துவர்; கலே பகுதியிலேயே தங்கள் பாதுகாப்பு ஏற்பாடுகளை பலப்படுத்துவர்.
#ஜெர்மானியர்களால் படையெடுப்பு நிகழப்போகும் நாள் நேரம் எப்போது என்று கணிக்க முடியாது செய்தல்
#படையெடுப்பு நிகழ்ந்த பின்னர், அடுத்த பதினான்கு நாட்களுக்கு ஜெர்மானியர்கள் தங்கள் பாதுகாப்பு படைப்பிரிவுகளில் பெரும்பாலானவற்றை பாஸ் டே கலேக்கு கிழக்கிலேயே நிறுத்தி வைக்கும்படி செய்தல்.

இந்நடவடிக்கை ஃபார்ட்டிடியூட் நடவடிக்கை, செப்பலின் நடவடிக்கை, அயர்ன்சைட் நடவடிக்கை என பல பிரிவுகளாகப் பிரிக்கப்பட்டிருந்தது.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
நம் சொங் பூங்கா

thumb|right|340px|நம் சொங் பூங்காவில் தேகப்பயிற்சி செய்யும் குடியிருப்பாளர்கள் மற்றும் பூங்காவின் காட்சி
**நம் சொங் பூங்கா** (Nam Cheong Park) என்பது ஹொங்கொங், கவுலூன்,  சம் சுயி போ நகர எல்லைப் பகுதியில் அமைந்துள்ள ஒரு ஆகும்.  இந்த பூங்காவை ஆங்காங் அரசு தமது கட்டுப்பாட்டின் கீழுள்ள ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக நிர்வகித்து வருகிறது. இது நம் சொங் எம்.டி.ஆர் தொடருந்தகம் அருகாமையில் உள்ளது. இப்பூங்கா சுற்றுலா பயணிகளை கவரும் ஒரு பூங்கா அல்ல. இந்த *நம் சொங்* வீட்டு குடியிருப்புத் தொகுதிகளில் உள்ளோர், தமது தேகப்பயிற்சி எடுப்பதற்கும், விளையாடுவதற்கும், ஓய்வெடுப்பதற்கும் மற்றும் குழந்தைகளை விளையாட விடுவதற்குமான ஒரு பூங்கா ஆகும். இதுப்போன்ற பூங்காக்கள் ஹொங்கொங் எங்கும் ஆயிரக்கணக்கில் உள்ளன. இந்த நம் சொங் பூங்காவின் அமைவிடமான சம் சுயி போ நகரில் இருக்கும் நூற்றுக்கணக்கான பூங்காக்களில் இதுவும் ஒன்றாகும்.

## பூங்கா பராமறிப்பு
ஹொங்கொங்கில் உள்ள ஆயிரக்கணக்கான பூங்காக்களின் பராமறிப்பை ஓய்வாற்றல் மற்றும் பண்பாட்டுச் சேவைகள் திணைக்களம் மேற்கொண்டு வருவதைப் போல், இந்த பூங்காவையும் அந்த திணைக்களமே பராமறித்து வருகிறது. பூங்கா காவல் பணியாளர்கள், சுத்திகரிப்பாளர்கள், பாதுக்காப்பு போன்ற அனைத்து செயல்பாடுகளையும் மிகவும் நேர்த்தியாக செய்து வருகிறது. பூங்காவின் உள்ளே எவரும் கதிரைகளில் படுத்தல், எச்சில் துப்புதல், ஈருருளியில் உள்வருதல் போன்ற, பூங்காவின் சட்டத்திட்டங்களை மீறினால், உடனடியாக காவல் துறையினருக்கு அழைப்பு விடுத்து விடுவார்கள். பூங்கா மிகவும் தூய்மையுடன் காட்சியளிக்கும். இந்த பூங்கா மூடப்படுவதில்லை. 24 நான்கு மணித்தியாளமும் திறந்திருக்கும்.

## அகலப்பரப்பு காட்சி
நம் சொங் பூங்காவின் இந்தப் பகுதி தேகப்பயிற்சி செய்வோருக்கான உபகரணங்களும், சிறுவர்களுக்கான விளையாட்டு திடலும் ஆகும். இந்த திடலின் நிலப்பகுதி ஒரு வகை இரப்பர் போன்ற தரையமைப்பை கொண்டது. சிறுவர்கள் தவறி விழுந்தாலும் எந்த ஆபத்தும் ஏற்படாத வாறு பாதுக்காப்பாகக் கட்டப்பட்டுள்ளது. அநேகமாக ஹொங்கொங்கில் ஏனைய பூங்காக்களைப் போன்றே இதுவும் வடிவமைக்கப்பட்டுள்ளது.
[thumb|center|800px|நம் சொங் பூங்காவின் தேகப்பயிற்சி மற்றும் சிறுவர் விளையாட்டுப் பகுதியின் [அகலப்பரப்பு காட்சி]]

## மேற்கோள்கள்

பகுப்பு:ஓய்வாற்றல் மற்றும் பண்பாட்டுப் பணிகள் திணைக்களம்
பகுப்பு:ஹொங்கொங் பூங்காக்கள்
சோட்டா பீம்

**சோட்டா பீம்** *(*'Chhota Bheem*')* என்பது போகோ தொலைக்காட்சியில்; ஒலிபரப்பப்படும் அடைபட (animated) நிகழ்ச்சி ஆகும். இத் தொடர் ராஜ் விசுவநாதா என்பவரால் துவங்கப்பட்டது. இக்கதையின் நாயகன் பீம், கற்பனையான இந்தியச் சிற்றூரான தோலக்பூர் எனும் ஊரில் வசிப்பதாகக் காட்டப்பட்டுள்ளது அங்கிருக்கும் மக்களின் பிரச்சனைகளத் தனது வீரத்தினாலும், அரிவுக் கூர்மையினாலும் காப்பாற்றுவதாக காட்சிகள் அமைக்கப்பட்டிருக்கும். சுட்கி எனும் சிறுமி, ராஜு எனும் சிறுவன் மற்றும் ஜக்கு எனும் குரங்கு ஆகியோர் பீமின் நண்பர்களாவர்.

லட்டு சாப்பிட்டதும் பீமின் ஆற்றல் அதிகரிப்பது போல் சித்தரிக்கப்பட்டுள்ளது. இத்‌ தொடரில் பேசப்படும் ஆங்கிலம் இந்திய ஆங்கிலமாக இருப்பதுடன் குழந்தைகளுக்கும் வெகு எளிதாகப் புரிகிறது. தோலக்பூரின் அரசர் இந்திரவர்மனும் அவரது மகள் இந்துமதியும் பீம் மீது முழு நம்பிக்கை உடையவர்கள்.

காலியா எனும் குண்டுப் பையனும் தோலக்பூரிலே வசிப்பவன். இவனுக்கு பீமின் புகழைக் கண்டு பொறாமை உண்டு. இவனது கூட்டாளிகள் போலு மற்றும் டோலு எனும் இரட்டை சகோதரர்கள், பீமை தோற்கடிக்க விரும்பும் காலியாவுக்காக திட்டங்களை வகுப்பதும் அத்திட்டங்கள் தோல்வி அடைவதுமாக இதில் காட்டப்படுகிறார்கள். 

ஆனால் இவர்கள் ஏழு பேருமே , தாங்கள் வாழும் தோலக்பூரில் பிரச்சனைகள் தோன்றும் பொழுது  ஒன்றினைவதாகவும் சித்தரிக்கப்படுகிறார்கள்.

## கதாபாத்திரங்கள்

* பீம் (சோட்டா பீம்) - கதாநாயகன்

* சுட்கி - பீமின் தோழி 

* ராஜு - பீமின் நண்பர்

* ஜக்கு (குரங்கு) - பீமின் நண்பர்

* காலியா - பீமின் மீது பொறாமை கொண்ட நண்பன் 

* போலு - காலியாவின் கூட்டாளி

* டோலு - காலியாவின் கூட்டாளி

* இந்துமதி - தோலக்பூரின்  இளவரசி

* இந்திரவர்மன் - தோலக்பூரின் ராஜா

* டுன் டுன் (ஆன்ட்டி) - சுட்கியின் தாய்
## மேற்கோள்கள்
keechak

mannu
பகுப்பு:தொலைக்காட்சி நிகழ்ச்சிகள்
பகுப்பு:2000ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2008 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
கோவை அய்யாமுத்து

**கோவை அய்யாமுத்து**  (*Kovai Ayyamuthu*)  இந்தியாவைச் சேர்ந்த ஒரு காந்தியவாதியும் சுதந்திரப் போராட்ட வீரரும் ஆவார். ஓர் எழுத்தாளராகவும் இயங்கிய இவர்  கோவை காதர் அய்யாமுத்து என்ற பெயராலும் அறியப்படுகிறார்.  1898 ஆம் ஆண்டு  டிசம்பர் மாதம் இவர் பிறந்தார்.  இந்திய தேசிய காங்கிரசின் தீவிர உறுப்பினராகவும், சர்வோதயா இயக்கத்தின் முக்கிய தலைவர்களில் ஒருவராகவும் இருந்தார். இந்திய சுதந்திரப் போராட்டத்தில் பங்கேற்றார் இவரது எழுத்துக்கள் சுதந்திர இயக்கத்திற்கு பங்களித்தன. சுதந்திரப் போராட்டத்தில் ஈடுபட்டதற்காக பலமுறை சிறை சென்றார். 1975 ஆம் ஆண்டு டிசம்பர் மாதம் 21 ஆம் தேதியன்று இவர் காலமானார்.

## வாழ்க்கை மற்றும் தொழில்
அய்யாமுத்து இன்றைய திருப்பூர் மாவட்டம் காங்கயம் தாலுகாவில் அங்கண்ணன் கவுண்டர் மற்றும் மரக்கால் ஆகியோருக்கு மகனாகப் பிறந்தார். இவருக்கும் கோவிந்தம்மாளுக்கும் 1921ஆம் ஆண்டு திருமணம் நடைபெற்றது. அய்யாமுத்து சர்வோதயா இயக்கத்தின் முக்கிய தலைவராக இருந்தார். ஈ.வி.ஆர் பெரியாரின் நல்ல நண்பராக இருந்ததால், சி.ராசகோபாலாச்சாரியார் வழிகாட்டியாக இருந்தார்.

இவருடைய மனைவி கோவிந்தம்மாளும் இவருடன் இணைந்து  தீவிரமாக இயக்கத்தில்  பங்கேற்றார். இருவரும்  பல்வேறு போராட்டங்களில் ஈடுபட்டு பலமுறை சிறையில் அடைக்கப்பட்டனர். 1924 ஆம் ஆண்டு கோவை அய்யாமுத்து  வைக்கம் சத்தியாகிரகத்தில் கலந்து கொண்டார். கோயம்புத்தூர் மண்டலத்தில் கதர் அமைப்பிலும் முக்கியப் பங்காற்றினார். சுதந்திரத்திற்குப் பிறகு அய்யாமுத்து, கோவிந்தம்மாள் கோயம்புத்தூர் பொள்ளாச்சி சாலையில் *காந்தி பண்ணையை* அமைத்தனர். தங்ககளின் வீட்டிற்கு " *ராஜாஜி இல்லம்* " என்று பெயரிட்டனர்.

## மேற்கோள்கள்

## புற இணைப்புகள்
* காந்தி இப்போது
* அருங்காட்சியகங்கள் இல்லாமல், போர் வீரர்கள் வரலாற்றில் மங்குகிறார்கள்

பகுப்பு:1975 இறப்புகள்
பகுப்பு:1898 பிறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய செயற்பாட்டாளர்கள்
இலங்கையில் தமிழில் வெளிவந்த பிறமொழி இலக்கிய நூல்கள்

பிறமொழி கவிதைகள், பிறமொழி கவிதா நாடகங்கள், காவியங்கள், சிறுகதைகள், நாவல்கள் ஆகியன தமிழ் மொழியில் மொழிபெயர்க்கப்பட்டு, இடைக்கிடையே வெளியிடப்பட்டுள்ளன. அவ்வாறு வெளிவந்த நூல்களின் பட்டியல் ஆண்டு ரீதியாக கீழே தொகுக்கப்பட்டுள்ளது.

## ஆண்டுகள் 1951 - 1960
### ஆண்டு 1954
* *மேகதூதம்* - மகாகவி காளிதாசர் (வடமொழி மூலம்), சோ.நடராசன் (தமிழாக்கம்). 1வது பதிப்பு, 1954.

## ஆண்டுகள் 1961 - 1970
### ஆண்டு 1964
* *கிராமப் பிறழ்வு* - மார்ட்டின் விக்கிரமசிங்கவின் 'கம்பரெலிய' சிங்கள நாவலின் மொழிபெயர்ப்பு (இலங்கை சாகித்திய மண்டலம்)

## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
### ஆண்டு 1992
*  *மலையக மக்களும் எதிர்காலமும்* - புதிய ஜனநாயகக் கட்சி. சென்னை புதிய பூமி வெளியீட்டகத்துடன் இணைந்து சவுத் ஏஷியன் புக்ஸ். 1வது பதிப்பு: ஜனவரி 1992. 
### ஆண்டு 1998
* *வேண்டாமா உங்களுக்கு இந்தப் பரிசுத்தமான வாழ்க்கை?* - முஹம்மது உமர் பாலன்பூரி (உர்து மூலம்), மவ்லவி எம். ரஜீன் மழாஹிரீ (தமிழாக்கம்), தாருல் இஸ்லாம் பப்ளிஷர்ஸ், 1வது பதிப்பு; மே 1998

### ஆண்டு 1999
*  *ஹால* - செம்பென் ஒஸ்மான் (ஆபிரிக்க மூலம்), எஸ்.பொன்னுத்துரை (தமிழாக்கம்). தமிழினி பதிப்பகம், 1வது பதிப்பு: சூன் 1999

## ஆண்டுகள் 2001 - 2010
### ஆண்டு 2001
*   *ஆபிரிக்கா கவிதைகள்* - சோ.பத்மநாதன்,  ஆபிரிக்கா கருப்பினத்தவர்களின் ஆக்கங்களின் ஆங்கில வழியான மொழிபெயர்ப்புக் கவிதைகள்.
*   *களத்திலே வீழ்வோம்* - வி.பி. ஜோசப்  (புனைபெயர்: குழல் அருளாளன்). பன்நாட்டுக் கவிதைகளின் ஆங்கில வழி மூல தமிழாக்கம்.
* *மறப்பதற்கு அழைப்பு* பிறமொழிக் கவிதைகள் - சி. சிவசேகரம். தேசிய கலை இலக்கியப் பேரவை, 1வது பதிப்பு: பெப்ரவரி 2003.  .

### ஆண்டு 2006
* *மனம் மாறிய எறும்பி* – பிறியங்கிக்கா (தமிழாக்கம் ரூபராஜ் தேவதாசன்): தங்கொட்டுவ, வாசனா பதிப்பகம் 
* *குட்டி முயலின் அதிசயப் பயணம்* - தீப்தி மங்களா ராஜபக்ச (தமிழாக்கம் ரூபராஜ் தேவதாசன்), தங்கொட்டுவ: 
* *சுறுசுறுப்பான சிவப்புக் கோழி* – திலும் வீரவர்தன: (தமிழாக்கம் ரூபராஜ் தேவதாசன்), தங்கொட்டுவ: வாசனா பதிப்பகம், 
*  *நெருக்கடியின் கதை* - விக்டர் ஐவன். மகரகம: ராவய பப்ளிஷர்ஸ், 1வது பதிப்பு: ஓகஸ்ட் 2006.

### ஆண்டு 2007
*  *அனசன் கதைகள்* - ஹான்ஸ் கிரிஸ்டியன் அனசன் (டேனிஷ் மூலம்), த. தர்மகுலசிங்கம் (தமிழாக்கம்) மித்ர வெளியீடு, 1வது பதிப்பு: ஜுலை 2007, 
*  *நகையகம்* - கறொல் வொய்திவா (போலிஷ் மூலம்), அருட்திரு நீ.மரியசே வியர் (மொழிபெயர்ப்பு). திருமறைக் கலாமன்றம், 1வது பதிப்பு: 2007. 
*  *என் வாழ்க்கை ஓர் அழகான கதை* - ஹான்ஸ் கிரிஸ்டியன் அனசன் (டேனிஷ் மூலம்). த.தர்மகுலசிங்கம் (தமிழாக்கம்). சென்னை மித்ர வெளியீடு, 1வது பதிப்பு:  ஜுலை 2007. .

### ஆண்டு 2010
*  *பட்டுப்பூச்சியின் பின்னுகை போலும்* - கெக்கிராவ சுலைஹா (2010 தமிழியல் விருது பெற்றது)

## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**

.

*
பகுப்பு:இலங்கைத் தமிழ் நூற்பட்டியல்கள்
19ம் நூற்றாண்டு இலங்கை எழுத்தாளர்களின் தமிழ் நூல்கள்

19ம் நூற்றாண்டில் மத்திய பகுதியிலும், பின்னரைப் பகுதியிலும் இலங்கையில் சில தமிழ்நூல்கள் எழுதி வெளியிடப்பட்டுள்ளன. அவ்வாறு எழுதப்பட்ட நூல்கள் கீழே பட்டியலிடப்பட்டுள்ளன.

## ஆண்டுகள் 1881 - 1890
### ஆண்டு 1881
### ஆண்டு 1882
* *ஸ்ரீலஸ்ரீ நல்லூர் ஆறுமுகநாவலர் சரித்திரம்* - வே.கனகரத்தின உபாதியாயர் (மூலம்), வை. இ. கனகரத்தினம் (பதிப்பாசிரியர்) 1வது பதிப்பு: 1882. மீள்பதிப்பு: கார்த்திகை 1994

### ஆண்டு 1883
### ஆண்டு 1884
### ஆண்டு 1885
* *அசன்பேயுடைய கதை*  - சித்திலெவ்வை மரைக்கார், 1ம் பதிப்பு, 1885, மீள் பதிப்புகள் 1890, 1974, 1990, 2010

### ஆண்டு 1886
### ஆண்டு 1887
### ஆண்டு 1888
### ஆண்டு 1889

### ஆண்டு 1890
## ஆண்டுகள் 1891 - 1900
### ஆண்டு 1891
* *ஊசோன் பாலந்தை கதை* - திருகோணமலை எஸ். இன்னாசித்தம்பி, 1891

### ஆண்டு 1892
### ஆண்டு 1893
### ஆண்டு 1894
### ஆண்டு 1895
* *நகுலமலைக் குறவஞ்சி நாடகம்* - நா.விசுவநாத சாஸ்திரிகள். (மூலம்), அ.குமாரசுவாமிப் புலவர் (பரிசோதித்தவர்). யாழ்ப்பாணம்: அராலியூர் ச.க.கணேசக் குருக்கள், 1வது பதிப்பு, மன்மத வருடம் (1895). (கொக்குவில்: சோதிடப் பிரகாசயந்திரசாலை). 59 பக்கம், விலை: சதம் 30.
** [[மோகனாங்கி (புதினம்)|மோகனாங்கி]]* -  தி. த. சரவணமுத்துப்பிள்ளை, 1895

### ஆண்டு 1896
### ஆண்டு 1897
### ஆண்டு 1898
### ஆண்டு 1899
### ஆண்டு 1900
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

*
பகுப்பு:இலங்கைத் தமிழ் நூற்பட்டியல்கள்
பகுப்பு:19 ஆம் நூற்றாண்டுத் ஈழத்துத் தமிழ் நூல்கள்
3

கிபி ஆண்டு **3** (**[[ரோம எண்ணுருக்கள்|III]]**) என்பது ஜூலியன் நாட்காட்டியில் திங்கட்கிழமை அல்லது செவ்வாய்க்கிழமையில் தொடங்கிய சாதாரண ஆண்டு ஆகும். அக்காலத்தில் இவ்வாண்டு "லாமியா மற்றும் செர்விலியசு ஆகியோரின் ஆட்சி ஆண்டு" (*Year of the Consulship of Lamia and Servilius*) எனவும், "ஆண்டு 756" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 3 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது மூன்றாவது ஆண்டாகும். இதற்கு முந்தைய ஆண்டு கிபி 2 ஆகும்.

## நிகழ்வுகள்

### இடம் வாரியாக
#### ரோமப் பேரரசு
* ஆகுஸ்டசின் ஆட்சி 10 ஆண்டு காலத்துக்கு நீடிக்கப்பட்டது.
* ஆகுஸ்டஸ் தனது பேரன் கையசு சீசரை தனது நேரடி வாரிசாக்கும் நோக்கில் தத்தெடுத்தான். கையசு கிழக்கு நாடுகளுக்கு சிறப்புத் தூதரராக அனுப்பப்பட்டான்.
* லூசியசு லாமியா, மார்க்கஸ் மெசாலினசு ஆகியோர் ரோமப்பேரரசின் ஆட்சியாளர்களாக நியமிக்கப்பட்டனர்.

#### ஐரோப்பா
*மார்க்கொமானி அரசன் மார்பொட் என்பவனின் கீழ் ஐந்து செருமனிய இனங்கள் ஒன்றுபட்டன. இவ்விணைப்பு ரோமப் பேரரசுக்கு ஒரு அச்சுறுத்தலாக அமைந்தது. இவ்வினங்கள் பின்னர் சிலேசியா, சாக்சொனி ஆக உருவெடுத்தன.

## பிறப்புகள்
* பான் பியாவோ, சீன வரலாற்றாசிரியர், (இ. 54)

## மேற்கோள்கள்

*
பகுப்பு:0கள்
ரொட் டக்கர்

**ரொட்னி ஜேம்ஸ் டக்கர்** (*Rodney James Tucker*, பிறப்பு: 28 ஆகத்து 1964, ஆபர்ன், சிட்னி, நியூ சவுத் வேல்ஸ்) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2010 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.

பகுப்பு:ஆத்திரேலியத் துடுப்பாட்ட நடுவர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பில்லி பௌடன்

**பிரென்ட் பிரேசர் "பில்லி" பௌடன் ** (Brent Fraser "Billy" Bowden, பிறப்பு ஏப்ரல் 11, 1963) நியூசிலாந்தைச் சேர்ந்த ஓர் பன்னாட்டுத் துடுப்பாட்ட நடுவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் இடம் பெற்றுள்ளார். இவரது சுவையான சைகைகளுக்காகப் புகழ்பெற்றவர். துடுப்பாட்டக்காரராக துவங்கிய பில்லி முடக்கு வாதத்தால் பாதிக்கப்பட்ட பின்னர் நடுவராகப் பணியாற்றத் தொடங்கினார். முடக்கு வாதத்தால் விரல்களை நேராக நீட்டுவது பெளடனுக்கு மிகுந்த வலியினை உண்டாக்குவதால், மட்டையாளர்களை வெளியேற்ற அவர் தனது நீட்டிய ஆள்காட்டி விரலை பயன்படுத்துவதில்லை. மாறாக குறுகலான விரலையே பயன்படுத்துகிறார். இச்சைகை பார்வையாளர்கள் மத்தியில் மிகவும் பிரபலமாக உள்ளது.

## வெளியிணைப்புகள்
* Billy Bowden at கிரிக்இன்ஃபோ.
* http://beigebrigade.co.nz/loop/byc/  - Podcast site of the Beige Brigade

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:நியூசிலாந்தின் துடுப்பாட்ட நடுவர்கள்
பகுப்பு:நியூசிலாந்துத் துடுப்பாட்ட வீரர்கள்
ஆசத் ரவூப்

**ஆசாத் ரவூஃப் ** (*Asad Rauf*, 12 மே 1956 – 15 செப்டம்பர் 2022) பாக்கித்தானின் பஞ்சாப் மாநிலத்தில்  லாகூரைச் சேர்ந்த துடுப்பாட்ட நடுவராவார். முதல்தர துடுப்பாட்டக்காரராக விளங்கியவர். பன்னாட்டுத் துடுப்பாட்ட அவையின் மேற்தட்டு நடுவர் குழுவில் 2006 முதல் 2013 வரை அங்கம் வகித்தவர். துடுப்பாட்டப் போட்டிகளில் சூதாட்டங்களில் இவர் ஈடுபட்டதாகக் கூறப்படுகிறது. 2016 பெப்ரவரியில், ரவூஃப் ஊழலில் ஈடுபட்டதாக இந்தியத் துடுப்பாட்டக் கட்டுப்பாடு வாரியம் அறிவித்து அவருக்கு ஐந்து ஆண்டுகளுக்குத் தடை விதித்திருந்தது.

## மேற்கோள்கள்

## வெளி இணைப்புகள்
* 
* ICC Umpires and Referees 

பகுப்பு:1956 பிறப்புகள்
பகுப்பு:2022 இறப்புகள்
பகுப்பு:பாக்கித்தானியத் துடுப்பாட்டக்காரர்கள்
பகுப்பு:பாக்கித்தான் துடுப்பாட்ட நடுவர்கள்
நவமி

thumb|400px|நவமித் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது.

**நவமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஒன்பதாவது திதி நவமி ஆகும். *நவ* எனும் வடமொழிச் சொல் ஒன்பது எனப் பொருள்படும். 15 நாட்களைக் கொண்ட தொகுதியில் ஒன்பதாவது நாளாக வருவதால் இந்த நாள்  இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஒன்பதாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஒன்பதாம் நாளுமாக இரண்டு முறை நவமித் திதி வரும். அமாவாசையை அடுத்துவரும் நவமியைச் சுக்கில பட்ச நவமி என்றும், பூரணையை அடுத்த நவமியைக் கிருட்ண பட்ச நவமி என்றும் அழைக்கின்றனர்.

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். நவமித் திதி ஒன்பதாவது திதியும் 24 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 96 பாகையில் இருந்து 108 பாகை ஆகும் வரை உள்ள காலம் சுக்கில பட்ச நவமித் திதியும், 276 பாகையிலிருந்து 288 பாகை வரை செல்வதற்கான காலம் கிருட்ண பட்ச நவமியும் ஆகும்.

## இந்து சமயச் சிறப்பு நாட்கள்
பொதுவாக அட்டமி, நவமியில் எக்காரியத்தைச் செய்தாலும் அது துலங்காது என்பது நம்பிக்கை. ஆனால் தீயவர்கள் செய்தால் தான் துலங்காது என்றும் சொல்லப்படுகிறது. 

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. நவமித் திதியில் வரும் பண்டிகைகளும், விரதங்களும் பின்வருமாறு:

* இராமபிரான் நவமித் திதியில் பிறந்ததால் அவருடைய பிறந்த நாள் இராம நவமி என்ற பெயரில் சித்திரை மாத வளர்பிறை நவமியில் கொண்டாடப்படுகிறது.
* மகாநவமி - புரட்டாதி மாத வளர்பிறைப் பிரதமையில் தொடங்கும் நவராத்திரியின் ஒன்பதாம் நாளான நவமி மகாநவமி என்று குறிப்பிடுகின்றனர்.

## ஆதாரம்

## உசாத்துணைகள்
* இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
* திரவியம், மு., இந்துசமயக் களஞ்சியம், திருமகள் நிலையம், 1995.
* Balachandra Rao, S., Indian Astronomy: An Introduction, University Press (India) Private Limited, 2002.
* Sharma, P. D., Hindu Astronomy, Global Vision Publishing House, 2004.

## காண்க
* இந்துக் காலக் கணிப்பு முறை
* பஞ்சாங்கம்
* திதி

## வெளி இணைப்புகள்
* Tithi - Hindu Tithi Calendar - Astorica.com 
* Cāndra māsa  - mantrashastra.com 

பகுப்பு:திதிகள்
அலீம் தர்

**அலீம் சர்வார் தர் **(Aleem Sarwar Dar பிறப்பு சூன் 6, 1968,பாக்கித்தானின் பஞ்சாப் மாநிலத்திலுள்ள ஜங்) தற்போது பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கம் பெறும் ஓர் துடுப்பாட்ட நடுவர். லாகூரின் இசுலாமியா கல்லூரியில் படித்துள்ள தர் முன்னதாக பாக்கித்தானில் முதல் தர துடுப்பாட்டத்தில் அல்லையிடு வங்கி,குசரன்வாலா, லாகூர் அணிகள் மற்றும் பாக்கித்தான் தொடர்வண்டி நிறுவனங்களின் துடுப்பாட்ட அணிகளில் விளையாடி உள்ளார். ஓய்விற்குப் பின்னர் நடுவர் பணியைச் சிறப்புற ஆற்றி வருகிறார்.

## வெளியிணைப்புகள்
*

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:பாக்கித்தான் துடுப்பாட்ட நடுவர்கள்
பகுப்பு:பாக்கித்தானியத் துடுப்பாட்டக்காரர்கள்
முழுநிலவு

[thumb|14 நவம்பர் 2016 அன்று தோன்றிய [பெருமுழுநிலவு|பெருநிலவு, புவியின் நடுப்பகுதியில் இருந்து  தொலைவில் இருந்தது]]**முழுநிலவு, முழுமதி** அல்லது **பவுர்ணமி** என்பது புவியில் இருந்து காணும் போது நிலவு முழுமையான வெளிச்சத்துடன் தோற்றமளிக்கும் நாளாகும். வானியலின்படி, கதிரவன் மற்றும் நிலவிற்கு இடையே புவி வரும் நாளே முழுநிலவு ஆகும். அப்போது கதிரவனின் வெளிச்சம் நிலவின் முற்பக்கத்தின் மீது முழுமையாகப் பதிகிறது. ஆகவே அது ஒளிர்ந்து புவியில் இருந்து காணும்போது வட்ட வடிவில் காட்சியளிக்கிறது. அப்போது புவியில் இருந்து காண இயலாத நிலவின் பிற்பக்கம் இருளாக இருக்கும்.

நிலவு புவியைச் சுற்றும் வட்டப்பாதை சுமார் ஐந்து டிகிரி அளவுக்குச் சாய்வாக இருக்கிறது. எனவே முழுநிலவு நாளன்று பெரும்பாலும் புவியின் நிழல் நிலவின் மீது விழுவதில்லை. அவ்வாறு விழும்போது ஏற்படும் நிகழ்வே நிலவு மறைப்பு ஆகும். முழுமையான நிலவு மறைப்பின் போது ராலே ஒளிச்சிதறல் காரணமாக நிலவு சிவப்பு நிறத்தில் தோற்றமளிப்பதால் அது சிவப்பு நிலவு என்றும் குருதி நிலவு என்றும் அழைக்கப்படுகின்றது

இந்து சமயத்தில் திதிகள் எனப்படும் சந்திர நாட்களுள் பவுர்ணமியும் ஒன்று.

## இந்து சமயத்தில்
இந்து சமயத்தில் பல்வேறு சிறப்பு நாட்களும் பவுர்ணமி தினத்தன்றே வருகின்றன. 12 தமிழ் மாதங்களில் வரும் பவுர்ணமி நாளின் சிறப்புகளும் விரதங்களும் இங்கு பட்டியல் இடப்பட்டுள்ளன.

## பௌத்தமும் முழுநிலவும்
இலங்கையில் பௌத்தர்களுக்கு முழுநிலவு புனித நாளாக விளங்குகின்றது. பௌத்தர்கள் புத்தர் பரிநிர்வாணம் அடைந்த தினமாக ஒவ்வொரு முழுநிலவன்றும் வழிபாடு, தான தர்மங்கள் செய்கின்றனர். ஆகவே ஒவ்வொரு முழுநிலவு நாட்களும் இலங்கையில் அரசு விடுமுறை தினமாகும்.

## இவற்றையும் பார்க்கவும்
* தேய்பிறை
* வளர்பிறை
* நிலவு மறைப்பு
* நிலவின் கலை
* புதுநிலவு

## மேற்கோள்கள்

பகுப்பு:காட்சிப்பதிவு வானியல்
முல்லைப் பெரியாறு பிரதான கால்வாய்

**முல்லை பெரியாறு பிரதானக் கால்வாய்**,  மதுரை, திண்டுக்கல் மாவட்ட பகுதிகளின் விவசாய தேவைகளை நிறைவேற்றுவதற்காக முன்னாள் முதலமைச்சர் காமராஜர் ஆட்சி காலத்தில் சிமெண்டால் கட்டப்பட்ட நீர்ப்பாசன கால்வாய் ஆகும். முல்லைப் பெரியாறு அணையில் இருந்து வைகை அணைக்கு பயணமாகும் தண்ணீர் திண்டுக்கல்  மாவட்டம் அணைப்பட்டி கிராமம் அருகே வைகை ஆற்றில் இருந்து பிரித்து விடப்படுகிறது. இந்த கால்வாய் அதன் பிறகு மதுரை மாவட்ட எல்லைக்குள் நுழைந்து மட்டப்பாறை, வாடிப்பட்டி, அலங்காநல்லூர், கள்ளந்திரி ஆகிய ஊர்களை கடந்து மேலூர் வரை செல்கிறது. இடையில் நூற்றுக்கும் மேலான இக்கால்வாய் இடையில் உள்ள கிராமங்கள் அனைத்திற்கும் ஜீவாதாரமாக விளங்குகிறது. இந்த கால்வாய் மூலம் பெறப்படும் நீரால் பெரும்பாலும் நெல் விவசாயமும் அதை தவிர்த்து கரும்பு, வாழை, தென்னை போன்ற விவசாயமும் செய்யப்படுகிறது.

## இவற்றையும் பார்க்க

* முல்லைப் பெரியாறு

பகுப்பு:இந்தியக் கால்வாய்கள்
பகுப்பு:மதுரை மாவட்டம்
பகுப்பு:திண்டுக்கல் மாவட்டம்
டோனி ஹில்

**அந்தோணி லாயிட் ஹில் **(Anthony Lloyd Hill) (பிறப்பு சூன் 26, 1951, ஆக்லாந்து), பரவலாக  **டோனி ஹில்**என்று அறியப்படுபவர், நியூசிலாந்தின் பன்னாட்டுத் துடுப்பாட்ட நடுவர்களில் ஒருவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கத்தினராக உள்ளார்.

இவரது முதல் பன்னாட்டு அலுவல் நியூசிலாந்திற்கும் சிம்பாப்வேக்கும் இடையே மார்ச்சு 1998ஆம் ஆண்டு நேப்பியரில் நடந்த ஒருநாள் துடுப்பாட்டப் போட்டியில் துவங்கியது. பணியாற்றிய முதல் தேர்வு  திசம்பர் 2001ஆம் ஆண்டு நியூசிலாந்து அணிக்கும் வங்காளதேசத் துடுப்பாட்ட அணிக்கும் ஹமில்டனில் நடந்த போட்டியாகும்.

அவர் பன்னாட்டுத் துடுப்பாட்ட நடுவர் குழுவில் பணியாற்றியபோது நடுநிலை நடுவராக நியூசிலாந்திற்கு வெளியே அலுவல்கள் கொடுக்கப்பட்டார். அவற்றில் குறிப்பிடத்தக்கவையாக மார்ச்சு 2006ஆம் ஆண்டு யோகன்னசுபெர்க்கில் நடந்த தென்னாபிரிக்கா அணிக்கும் ஆத்திரேலியா அணிக்கும் இடையேயான மூன்றாவது தேர்வுப் போட்டியில் நடுவராக இருந்ததும் செயின்ட்.கிட்சில் 2007ஆம் ஆண்டு உலக கிண்ணத்தில் மூன்று பிரிவு ஏ ஆட்டங்களில் அலுவல் புரிந்ததுமாகும்.

2009ஆம் ஆண்டு ஹில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் நியமிக்கப்பட்டார்.

## பன்னாட்டு நடுவராக புள்ளிவிவரம்
3 ஆகத்து 2010 தரவுகளின்படி:

## மேற்கோள்கள்


## வெளியிணைப்புகள்
*கிரிக்இன்ஃபோ - துடுப்பாட்டக்காரர் விவரம்
*List of Tony Hill's Test Matches
*List of Tony Hill's ODI's 
*List of Tony Hill's Twenty20's
*The Emirates International Panel of ICC Umpires 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:நியூசிலாந்தின் துடுப்பாட்ட நடுவர்கள்
ஒசாசக்கா

** ஒசாசக்கா** (*Osasco*) பிரேசில் நாட்டின் நகரங்களுள் ஒன்று.

பகுப்பு:பிரேசிலின் நகரங்கள்
வங்காளதேச துடுப்பாட்ட வாரியம்

**வங்காளதேச துடுப்பாட்ட வாரியம் ** (Bangladesh Cricket Board, BCB), முன்னதாக வங்காளதேச துடுப்பாட்டக் கட்டுப்பாடு வாரியம், வங்காளதேசத்தில் துடுப்பாட்டத்தை  நிர்வகிக்கின்ற முதன்மை  அமைப்பாகும். தாக்காவில் தலைமையகத்தைக் கொண்டு வங்காளதேசத்தில் நடைபெறும் அனைத்து வகை துடுப்பாட்ட போட்டிகளையும் துடுப்பாட்ட அரங்குகளையும் கண்காணிப்பதுடன்  வங்காளதேசத் துடுப்பாட்ட அணியின் தேர்வையும் மேலாண்மை செய்கிறது.

## அரங்கங்கள்

**ஒ.ப.து. & தேர்வு அரங்கங்கள்**
#சேர்-இ-பங்களா துடுப்பாட்ட அரங்கம், மிர்பூர், தாக்கா
#நாராயண்கஞ்ச் ஓஸ்மானி அரங்கம், ்பாதுல்லா, நாராயண்கஞ்ச்
#சிட்டகொங் கோட்ட விளையாட்டரங்கம், சிட்டகொங்
#சகீத் சந்து விளையாட்டரங்கம், போக்ரா

**ஒருநாள் துடுப்பாட்ட அரங்கங்கள்**
#குல்னா கோட்ட விளையாட்டரங்கம், குல்னா

**முந்தைய அரங்கங்கள்**
#பங்கபந்து தேசிய விளையாட்டரங்கம், மோதிஜீல், தாக்கா
#எம்ஏ அசீஸ் விளையாட்டரங்கம், சிட்டகொங்

## பன்னாட்டுத் துடுப்பாட்ட அவையின் இருபது20 துடுப்பாட்டப் போட்டிகள், 2013
  
2013ஆம் ஆண்டு ப.து.அ இருபது20 வாகையாளர் போட்டிகளை வங்காளதேச துடுப்பாட்ட வாரியம் ஏற்று நடத்த தெரிந்தெடுக்கப்பட்டுள்ளது.

## வெளியிணைப்புகள்
* "Tigercricket.com" - the official site of BCB 

பகுப்பு:துடுப்பாட்ட வாரியங்கள்
பகுப்பு:வங்காளதேசத்தில் துடுப்பாட்டம்
நூர் இனாயத் கான்

**நூர் இனாயத் கான்** (*Noor Inayat Khan* அல்லது *Nora Baker*, சனவரி 1, 1914 - செப்டம்பர் 13, 1944), இந்திய முஸ்லிம் இனத்தவர். இரண்டாம் உலகப் போரின் போது பிரித்தானியாவின் சிறப்பு உளவுப் பிரிவில் (எஸ்.ஒ.இ.) ரகசிய உளவாளியாக இருந்தவர். பிரான்சை நாட்சி செருமனி கைப்பற்றியிருந்த போது பிரெஞ்சு எதிர்ப்பு இராணுவத்தினரின் உதவிக்காக அங்கு அனுப்பப்பட்டார். முதலாவது பெண் வானொலி இயக்குநராக அங்கு மாடலீன் என்ற பெயரில் பணியாற்றி லண்டனுக்கு உளவுப் பணியாற்றி வந்தார். இவர் இட்லரின் இரகசியப் படையினரால் 1943 அக்டோபர் 13 ஆம் நாள் பாரிசில் கைது செய்யப்பட்டு செருமனியில் உள்ள டேச்சு நாட்சி வதை முகாமிற்கு அனுப்பப்பட்டார். அங்கு அவர் வேறு மூன்று பெண் கைதிகளுடன் சேர்த்து 1944 செப்டம்பர் 13 ஆம் நாள் சுட்டுக் கொல்லப்பட்டார்.

## மேற்கோள்கள்

## வெளி இணைப்புகள்
* Inayat Khan Profile at BBC History

பகுப்பு:1914 பிறப்புகள்
பகுப்பு:1944 இறப்புகள்
பகுப்பு:பிரித்தானிய இந்தியர்
பகுப்பு:இரண்டாம் உலகப் போரில் பெண்கள்
வாடிவாசல்

**வாடிவாசல்** (vadi vasal) என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடம் ஆகும். இவ்வாசலைத் தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர். அலங்காநல்லூர் ஜல்லிக்கட்டில் வாடிவாசல் பயன்படுத்தப்படும். மாடுபிடி வீரர்கள் வாடிவாசலைப் பார்த்தபடியே இருப்பர். ஆனால் சில ஜல்லிக்கட்டு நிகழ்வுகளில் வாடிவாசல் இல்லாமல் நாலாப்பக்கங்களிலிருந்தும் மாடுகளைத் திறந்து விடும் வழக்கமும் உள்ளது. எந்தப் பக்கத்திலிருந்து காளை பாயப் போகிறது என்றே தெரியாது.

வாடிவாசல் என்ற பெயரில் ஜல்லிக்கட்டை மையமாகக் கொண்டு சி. சு. செல்லப்பா ஒரு நாவல் எழுதியுள்ளார்.

பகுப்பு:தமிழர் விளையாட்டுகள்
ஆரி முலிச்

**ஆரி முலிச்** (*Harry Kurt Victor Mulisch*, ஹாரி குர்ட் விக்டர் முலிஷ், சூலை 29, 1927 – அக்டோபர் 30, 2010) நெதர்லாந்து நாட்டைச் சேர்ந்த ஓர் புகழ்பெற்ற டச்சு எழுத்தாளர். 30க்கும் மேற்பட்ட புதினங்கள், நாடகங்கள், கட்டுரைகள், கவிதைகள் மற்றும் மெய்யியல் சிந்தனைகளை எழுதியுள்ளார். இவை இருபதுக்கும் மேற்பட்ட மொழிகளில் மொழிபெயர்க்கப்பட்டுள்ளன..

போருக்குப் பிந்தைய டச்சு இலக்கியத்தில் வில்லெம் பிரடெரிக் ஹெர்மன்ஸ், கெரார்ட் ரேவ் ஆகியாருடன் "தலைசிறந்த மூவர்" எனக் கருதப்படுகிறார். அவருடைய புதினம் *த அஸ்ஸால்ட்* ஓர் திரைப்படமாக எடுக்கப்பட்டு கோல்டன் குளோப், ஆசுகார் விருதுகளைப் பெற்றது. 2007 வாக்கெடுப்பொன்றில் அவரது 1992 புதினம் *த டிஸ்கவரி ஆஃப் ஹெவன்*, "என்றைக்குமான மிகச் சிறந்த டச்சு புத்தகம்". என தெரிவு செய்யப்பட்டது. நோபல் பரிசு பெறக்கூடியவராக கருதப்பட்டார்.

முலிச்சின் கண்கண்ணாடிகளும் புகைக்குழலும் மிகவும் அறியப்பட்டவை.

## மேற்கோள்கள்


பகுப்பு:டச்சு எழுத்தாளர்கள்
பகுப்பு:நெதர்லாந்து எழுத்தாளர்கள்
பகுப்பு:1927 பிறப்புகள்
பகுப்பு:2010 இறப்புகள்
பகுப்பு:செவாலியே விருது பெற்றவர்கள்
டரில் ஹார்ப்பர்

**டரில் ஜோன் ஹார்ப்பர்**, (Daryl John Harper, பிறப்பு: 23 அக்டோபர் 1951 in அடிலெய்ட், தெற்கு ஆஸ்திரேலியா), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர்.

பகுப்பு:ஆத்திரேலியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1951 பிறப்புகள்
1831

**1831** (**[[ரோம எண்ணுருக்கள்|MDCCCXXXI]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய 12 நாட்கள் பின்தங்கிய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

## நிகழ்வுகள்
*மார்ச் 29 – ஒட்டோமான் பேரரசுக்கு எதிரான பெரும் பொசுனியக் கிளர்ச்சி ஆரம்பமானது.
* மார்ச் 30 - யாழ்ப்பாணம், மானிப்பாயில் அமெரிக்க மிஷன் கட்டிடங்கள் தீப்பிடித்து அழிந்தன.
* ஏப்ரல் 11 - உருகுவேயில் சல்சிபுதிஸ் என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர்.
*ஏப்ரல் 18 – அலபாமா பல்கலைக்கழகம் நிறுவப்பட்டது.
* சூலை 21 – பெல்ஜியத்தின் முதலாவது ஆரசனாக முதலாம் லெயோப்போல்ட் முடி சூடினார்.
* ஆகத்து 2 – பெல்ஜியத்தை பத்து நாட்களாக முற்றுகையிட்ட டச்சு இராணுவத்தினரை பிரெஞ்சு இராணுவம் தடுத்து நிறுத்தியது.
* ஆகத்து 21 – வேர்ஜீனியாவில் நாட் டர்னரின் அடிமைக் கிளர்ச்சி ஆரம்பம்.
* செப்டம்பர் 6–8 – உருசியர்கள் போலந்து தலைநகரைக் கைப்பற்றினர்.
* அக்டோபர் 23 - இலங்கைக்கான பிரித்தானிய ஆளுநராக நியமிக்கப்பட்ட சேர் ராபர்ட் வில்மொட் பதவியேற்க இலங்கை வந்தார்.
* நவம்பர் 5 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் வேர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
* நவம்பர் 7 – பிரேசிலில் அடிமைத் தொழில் தடை செய்யப்பட்டது.
* நவம்பர் 11 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் தூக்கிலிடப்பட்டார்.
* டிசம்பர் 27 - சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.

## தேதி அறியப்படாத நிகழ்வுகள்
* யாழ்ப்பாணத்தில் மக்கள்தொகை 146,528 ஆகக் கணக்கிடப்பட்டது.
* சிட்னி மோர்னிங் ஹெரால்ட் பத்திரிகை முதன் முதலில் வெளிவந்தது.
* பிரெஞ்சுப் பயிற்சி பெற்ற முகமது அலி தலைமையிலான எகிப்தியப் படையினர் சிரியாவைக் கைப்பற்றினர்.

## பிறப்புகள்
* ஜனவரி 3 - சாவித்திரி பாய் புலே (Savitribai Phule) இந்தியாவின் முதல் பெண் ஆசிரியர் மற்றும் பெண்களுக்கென முதல் பள்ளி துவங்கியவர்.
* சூன் 13 - ஜேம்ஸ் கிளார்க் மக்ஸ்வெல், கணிதவியலாளர், இயற்பியலாளர் (இ. 1879)
* நவம்பர் 19 - ஜேம்ஸ் கார்ஃபீல்ட், ஐக்கிய அமெரிக்காவின் 20வது குடியரசுத் தலைவர் (இ. 1881)

## இறப்புகள்
* நவம்பர் 11 - நாட் டர்னர், ஐக்கிய அமெரிக்காவில் அடிமைக் கிளர்ச்சி செய்தவர் (பி. 1800)
* நவம்பர் 14 - எகல், இடாய்ச்சு மெய்யியல் அறிஞர் (பி. 1770)

## 1831 நாற்காட்டி

## மேற்கோள்கள்

*
மராயிஸ் எராஸ்மஸ்

**மராயஸ் எராஸ்மஸ்**, (Marais Erasmus, பிறப்பு: 27 பெப்ரவரி 1964), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஒரு தென்னாபிரிக்கத் துடுப்பாட்ட நடுவர்.

## மேற்கோள்கள்

பகுப்பு:தென்னாபிரிக்கத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1964 பிறப்புகள்
செப்பலின் நடவடிக்கை

**செப்பலின் நடவடிக்கை** (*Operation Zeppelin*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும். 

இந்த நடவடிக்கையில் மத்தியதரைக் கடல் பகுதியில் ஒரு நேச நாட்டு கடல்வழிப் படையெடுப்பு நிகழப்போகிறது என்று ஜெர்மானியர்களை நம்பவைக்க முயற்சிகள் மேற்கொள்ளப்பட்டன. கிரீட் தீவு, மேற்கு கிரீஸ், ரொமேனியக் கருங்கடல் கடற்கரை ஆகிய பகுதிகளில் ஏதேனும் ஒன்றில் படையெடுப்பு நிகழலாம் என்று அறிகுறிகள் உண்டாக்கப்பட்டன.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
பொர்தோ

**பொர்தோ** ( ) பிரான்சின் நகரங்களின் ஒன்று. தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ளது. இது ஒரு துறைமுக நகரம். இதன் மக்கள்தொகை 250,082 (2008 கணக்கு). அதன் புறநகர் மற்றும் துணை நகரங்களுடன் இணைத்து பொர்த்தோ, பொர்த்தோ மெட்ரோபோலின் மையமாக அமைகிறது; இதன் மக்கள் தொகை பிரான்சு நாட்டின் ஒன்பதாவது மிகப் பெரிய மக்கள் தொகையான 737,492(2012) ஆகும். இது அக்குவிட்டென் பகுதியின் தலைநகரம் மட்டுமல்லாமல் கிரொண்டேவின் ப்ரிஃபெக்சரும் ஆகும். இந்நகரவாசிகளை பொர்டெலைஸ்(ஆண்கள்) எனவும் பொர்டெலைசெஸ்(பெண்கள்) எனவும் அழைப்பதுண்டு. பொர்டெலைஸ் என்பது அந்த நகரத்தையோ அல்லது அதை சுற்றியுள்ள பகுதியையோ கூட குறிக்கும்.

இந்நகரத்தின் செல்லப் பெயர் ”லா பெர்லெ டி அக்குவிட்டென்” [La perle d'Aquitaine (The Pearl of Aquitaine)] மற்றும் லா பெல் எண்டொர்மி [La Belle Endormie (Sleeping Beauty)] என்பதாகும். இது, பழைய மையத்திலுள்ள சுவர்களில் மாசுபாடினால் படிந்திருக்கக்கூடிய கருப்பு மாசினால் சூட்டப்பட்ட பெயர் ஆகும். ஆனால் தற்பொழுது, இந்நகரின் ஒரு பகுதி கிட்டத்தட்ட முற்றிலுமாக புதுப்பிக்கப்பட்டுள்ளது.

பொர்த்தோ உலகின் மிகப் பெரிய மது தொழில் துரையின் தலையங்கம் ஆகும். இது உலகின் முக்கிய மது கண்காட்சியான வயினெக்ச்போவின் (Vinexpo) பிறப்பிடமாகும். இந்நகரம் தனது மது விற்பனையின் மூலம் ஆண்டிற்கு 14.5 பில்லியன் வரை வருமானம் ஈட்டுகிறது. பொர்த்தோ மதுவானது இவ்விடத்தில் எட்டாம் நூற்றாண்டு முதல் தயாரிக்கப்பட்டு வருகிறது என்று வரலாறு கூறுகிறது. இதன் வரலாற்று சிறப்பு மிக்க பகுதி யுனெச்கோ உலக பாரம்பரிய வரிசையில் (UNESCO World Heritage List), பதினெட்டாம் நூற்றாண்டின் “சிறந்த நகர்ப்புற மற்றும் கட்டடக்கலையின் குழுமம்” என பாராட்டப் பெற்றுள்ளது.

## வெளி இணைப்புகள்

* பொர்தோ நகர மன்ற இணையதளம்
* சுற்றுலா இணையதளம்

பகுப்பு:பிரான்சின் நகரங்கள்
பகுப்பு:துறைமுகங்கள்
பகுப்பு:பிரான்சில் உள்ள உலகப் பாரம்பரியக் களங்கள்
இருமுனைப் போர்

**இருமுனைப் போர்** (two-front war) என்பது ஒரு நாடு அல்லது கூட்டணி ஒரே நேரத்தில் இரு வேறு இடங்களில் வெவேறு எதிரிகளுடன் போர் நிகழ்த்துவதைக் குறிக்கிறது. இத்தகு போரில் ஈடுபடுவதால் ஏதேனும் ஒரு முனையில் கவனம் செலுத்த முடியாமல் படைகளும், போர் முயற்சியும் பிளவுபடுகிறது. இதனால் இரு முனைகளிலும் வெற்றி வாய்ப்பு குறைகிறது.  மேல்நிலை உத்தியளவில் இருமுனைப் போர்களில் ஈடுபடுவது தவிர்க்கப்படவேண்டுமென்பது போரியல் உத்தியாளர்களின் பரிந்துரை.

வரலாற்றில் பல முறை ஒரு நாடு இருமுனைப் போரில் ஈடுபட்ட எடுத்துக் காட்டுகள் உள்ளன. உரோமைப் பேரரசு இரண்டாவது ஃபொனீசியப் போரில் கார்தேஜுடனும் முதலாம் மாசிடோனியப் போரில் மாக்கடோனியவுடனும் போரிட்டது இதற்கு ஒரு எடுத்துக்காட்டு. மேலும் முதலாம் நெப்போலியனின் ஐரோப்பியப் போர்கள், முதலாம் மற்றும் இரண்டாம் உலகப் போர்களில் ஜெர்மனி ஈடுபட்ட போர்கள் இருமுனைப் போருக்கு பிற எடுத்துக்காட்டுகள்.

## மேற்கோள்கள்

பகுப்பு:போரியல்
ஒருங்கிணைந்த குண்டுவீச்சுத் தாக்குதல்

**ஒருங்கிணைந்த குண்டுவீச்சுத் தாக்குதல்** (*Combined Bomber Offensive*) என்பது இரண்டாம் உலகப் போரில் அமெரிக்க-பிரிட்டானிய வான்படைகள் நாசி ஜெர்மனி மீது நிகழ்த்திய தொடர் குண்டுவீச்சுத் தாக்குதலைக் குறிக்கிறது. இது இரண்டாம் உலகப் போரின் மேல்நிலை உத்தி குண்டுவீச்சுத் தாக்குதல்களில் (Strategic Bombing) ஒன்றாகும்.

1943-44ல் ஜெர்மானிய வான்படையான லுஃப்ட்வாஃபேவை அழிப்பதற்காகத் தொடங்கப்பட்ட இத்தாக்குதல் நடவடிக்கைக்கு, பின்னர் ஜெர்மனியின் வி-ரக எறிகணைத் தளங்களை அழித்தல் (ஜூன் 1944), போக்குவரத்து கட்டமைப்பினை நாசமாக்குதல் (நார்மாண்டிப் படையெடுப்புக்கு முந்தைய மாதங்களில்), எரிபொருள் தொழிற்சாலைகளை அழித்தல் (செப்டம்பர் 1944) ஆகிய இலக்குகளும் அளிக்கப்பட்டன. போரின் இறுதி நாட்களில் ஜெர்மானியப் படைப் பிரிவுகளை அழிக்கவும் இந்த குண்டுவீச்சுத் தாக்குதல்கள் பயன்படுத்தப்பட்டன. இத்தாக்குதலில் பிரிட்டானிய வான்படை குண்டுவீசி விமானங்கள் ஆரம்பத்தில் இரவு நேரங்களில் மட்டும் தங்கள் தாக்குதல்களை நிகழ்த்தின. போரின் இறுதி காலத்தில் ஜெர்மானிய வான்படை பெரும்பாலும் அழிக்கப்பட்ட பின்னரே பகல் நேரத்தில் தங்கள் தாக்குதல்களை நிகழ்த்தின. ஆனால் துவக்கத்திலிருந்தே அமெரிக்க வான்படை குண்டுவீசிகள் பகலில் பெருங்கூட்டங்களாகச் சென்று ஜெர்மனியின் மீது குண்டுவீசின. 

ஜெர்மனி மீதான குண்டுவீச்சுத் தாக்குதல் திட்டம் முதன் முதலில் 1943ம் ஆண்டு அமெரிக்க லெப்டினன்ட் ஜெனரல் ஐரா ஈக்கர் என்பவரால் முதலில் முன்வைக்கப்பட்டது. இதில் பின்வரும் இலக்குகள் வகுக்கப்பட்டிருந்தன:

உடனடி இலக்கு: ஜெர்மானிய வான்படையின் சண்டை வானூர்திகளின் எண்ணிக்கையைக் குறைத்தல்
முதல் நிலை இலக்குகள் : ஜெர்மானிய வானூர்தி தொழிற்சாலைத் துறை, நீர்மூழ்கிக் கப்பல் கட்டுந்தளங்கள், எரிபொருள் கட்டமைப்பு, குண்டுப் பொதிகை தொழிற்சாலைகள் ஆகியவற்றை அழித்தல்
இரண்டாம் நிலை இலக்குகள்: செயற்கை ரப்பர் தொழிற்சாலைகள், இராணுவ ஊர்தித் தொழிற்சாலைகள் ஆகியவற்றை அழித்தல்.

ஜூன் 10, 1943ம் ஆண்டு இந்த குண்டுவீச்சுத் தாக்குதல் தொடங்கியது. ஆரம்பத்தில் ஜெர்மானிய வான்படையினை அழிக்க முயற்சிகள் மேற்கொள்ளப்பட்டன. பின்னர் 1944ல் நார்மாண்டிப் படையெடுப்புக்குத் துணையாக பிரான்சின் போக்குவரத்து கட்டமைப்பின் மீது பெரும் தாக்குதல்கள் மேற்கொள்ளப்பட்டன. மேலும் இத்தாக்குதலின் ஒரு பகுதியாக ஜெர்மானியத் தொலைதூரத் தாக்குதல் ஆயுதத் திட்டத்தை அழிக்க கிராஸ்போ நடவடிக்கையும் மேற்கொள்ளப்பட்டது.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1945 நிகழ்வுகள்
பகுப்பு:1943 நிகழ்வுகள்
பகுப்பு:1944 நிகழ்வுகள்
பகுப்பு:செருமன் வரலாறு